PMIndiaData/PMIndiaSum huggingface dataset:
ભારતના જી20 પ્રમુખપદના લોગો, થીમ અને વેબસાઇટનું અનાવરણ

પ્રધાનમંત્રી શ્રી નરેન્દ્ર મોદીએ આજે ભારતના જી20 પ્રેસિડન્સીના લોગો, થીમ અને વેબસાઇટનું અનાવરણ કર્યું હતું. પ્રધાનમંત્રીએ વર્ચ્યુઅલ મોડમાં જે લોગો અને થીમનું અનાવરણ કર્યું હતું, તે નીચે મુજબ છેઃ લોગો અને થીમ સમજૂતી જી20 લોગો ભારતના રાષ્ટ્રધ્વજ – કેસરી, શ્વેત અને લીલો અને વાદળી – ના જીવંત રંગોમાંથી પ્રેરણા લે છે. તે પડકારો વચ્ચે વિકાસને પ્રતિબિંબિત કરતાં ભારતનાં રાષ્ટ્રીય ફૂલ કમળ પાસે પૃથ્વીના ગ્રહને મૂકે છે. પૃથ્વી ભારતનાં જીવન પ્રત્યેના ગ્રહ-તરફી અભિગમને પ્રતિબિંબિત કરે છે, જે પ્રકૃતિ સાથે સંપૂર્ણ સંવાદિતા ધરાવે છે. જી20ના લોગો નીચે "ભારત" છે જે દેવનાગરી લિપિમાં લખાયેલું છે. લોગો ડિઝાઇન માટેની ખુલ્લી સ્પર્ધા દરમિયાન પ્રાપ્ત વિવિધ એન્ટ્રીઓમાં સમાવિષ્ટ તત્વો પર આ લોગો તૈયાર થયો છે.
મંત્રીમંડળે સામાન્ય ચૂંટણી, 2019 પછી સંસદનું સત્ર યોજવાની મંજૂરી આપી

પ્રધાનમંત્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની પ્રથમ બેઠકમાં 17મી લોકસભાનું સત્ર 17મી જૂનથી શરૂ કરવા માટે મંજૂરી આપવામાં આવી હતી, જેમાં સરકારની કામગીરી પર ચર્ચા થશે. આ સત્ર 26મી જુલાઈ, 2019ને શુક્રવારે સંપન્ન થશે. રાજ્યસભાનું સત્ર 20મી જૂન, 2019ને ગુરુવારે શરૂ થશે અને તેમાં પણ સરકારી વિવિધ કામગીરી પર ચર્ચા શરૂ થશે. આ સત્ર 26મી જુલાઈ, 2019ને શુક્રવારે સંપન્ન થશે. લોકસભાનાં અધ્યક્ષની ચૂંટણી 19મી જૂન, 2019નાં રોજ યોજાશે. રાષ્ટ્રપતિને બંધારણની કલમ 87(1) મુજબ, 20મી જૂન, 2019ને ગુરુવારે સંસદનાં સેન્ટ્રલ હોલમાં સવારે 11.00 વાગે બંને ગૃહોની સંયુક્ત બેઠકને સંબોધન કરવાની વિનંતી કરવામાં આવશે. લોકસભામાં 5મી જુલાઈ, 2019નાં રોજ સવારે 11.00 વાગે નાણાકીય વર્ષ 2019-20 માટે કેન્દ્ર સરકારનું બજેટ પ્રસ્તુત થશે અને બજેટ રજૂ થયા પછી સંબંધિત ગૃહોની કામગીરી એ દિવસ માટે મોકૂફ રહેશે.
પ્રધાનમંત્રી પૂણેની ભારતીય એગ્રો ઈન્ડસ્ટ્રીઝ ફાઉન્ડેશનની સ્વર્ણ જયંતી અને સ્થાપના દિવસની ઉજવણીમાં વીડિયો કોન્ફરન્સિંગથી સંબોધન કરશે

પ્રધાનમંત્રી શ્રી નરેન્દ્ર મોદી પૂણેની ભારતીય એગ્રો ઈન્ડસ્ટ્રીઝ ફાઉન્ડેશનની સ્વર્ણ જયંતી અને સ્થાપના દિવસની ઉજવણીમાં આજે સાંજે 5 વાગે વીડિયો કોન્ફરન્સિંગથી સંબોધન કરશે. પ્રધાનમંત્રીએ તેમના ટ્વીટર એકાઉન્ટ પર કહ્યું હતું કે, “હું સાંજે 5 વાગે પૂણેના ભારતીય એગ્રો ઈન્ડસ્ટ્રીઝ ફાઉન્ડેશનની સ્વર્ણ જયંતી અને સ્થાપના દિવસની ઉજવણીમાં સંબોધન કરીશ.”
પ્રધાનમંત્રીએ ‘રાષ્ટ્રીય ખેલ દિવસ’ નિમિત્તે ખેલાડીઓને શુભેચ્છા પાઠવી; મેજર ધ્યાનચંદને શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ ‘રાષ્ટ્રીય ખેલ દિવસ’ નિમિત્તે રમતવીરોને શુભેચ્છા પાઠવી છે. પ્રધાનમંત્રીએ ભારતીય હોકીના મહાન ખેલાડી મેજર ધ્યાનચંદને પણ શ્રદ્ધાંજલિ અર્પણ કરી. પ્રધાનમંત્રીએ કહ્યું, “રાષ્ટ્રીય ખેલ દિવસ તે બધા અનુકરણીય રમતવીરોની નોંધપાત્ર સિદ્ધિઓની ઉજવણી કરવાનો દિવસ છે કે જેમણે વિવિધ રમતોમાં ભારતનું પ્રતિનિધિત્વ કર્યું છે અને સાથે જ આપણા રાષ્ટ્રને ગૌરવ અપાવ્યું છે. આ બધા જ ખેલાડીઓની દ્રઢતા અને સંકલ્પ શક્તિ ઉત્કૃષ્ટ છે. આજે રાષ્ટ્રીય ખેલ દિવસ નિમિત્તે આપણે મેજર ધ્યાનચંદને શ્રદ્ધાંજલિ અર્પણ કરીએ છીએ, જેમનો હોકી સ્ટિક સાથેનો જાદુ કાયમ અવિસ્મરણીય રહેશે. આપણા પ્રતિભાશાળી રમતવીરોની સફળતા પ્રત્યે તેમના પરિવારજનો, કોચ અને સપોર્ટ સ્ટાફ દ્વારા આપવામાં આવેલા ઉત્તમ સહયોગની પ્રશંસા કરવાનો પણ આ દિવસ છે. ભારત સરકાર રમતગમતને લોકપ્રિય બનાવવા અને રમતગમતની પ્રતિભાને ટેકો આપવા માટે અસંખ્ય પ્રયત્નો કરી રહી છે. આ સાથે જ, હું દરેકને રમત અને ફિટનેસ કસરતોને તેમના રોજિંદા કાર્યનો ભાગ બનાવવાની વિનંતી કરું છું. આમ કરવાથી ઘણા ફાયદા થાય છે. બધા જ સુખી અને સ્વસ્થ રહે!”
પ્રધાનમંત્રીએ મણિપુરના લોકોને રાજ્યના સ્થાપના દિવસ નિમિત્તે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ આજે મણિપુરના લોકોને રાજ્યના સ્થાપના દિવસ નિમિત્તે શુભેચ્છા પાઠવી હતી. ટ્વીટ કરી પ્રધાનમંત્રીએ જણાવ્યું હતું કે, “મણિપુર પોતાની જીવંત સંસ્કૃતિ માટે જાણીતુ છે. મણિપુરના લોકોએ વિવિધ ક્ષેત્રોમાં પોતાની ઓળખ બનાવી છે. આવનારા વર્ષોમાં રાજ્ય પ્રગતિ કરતુ રહે તેવી શુભેચ્છા.”
પ્રધાનોની મંત્રી પરિષદમાં સામેલ કરાયેલા તમામ લોકોને પ્રધાનમંત્રીએ અભિનંદન આપ્યા

પ્રધાનમંત્રી શ્રી નરેન્દ્ર મોદીએ આજે તેમના બધા સાથીદારોને અભિનંદન પાઠવ્યા છે જેમણે આજે શપથ લીધા છે અને તેમના મંત્રી પદના કાર્યકાળ માટે ખૂબ ખૂબ શુભકામનાઓ પાઠવી છે. એક ટવીટમાં પ્રધાનમંત્રીએ કહ્યું, "હું આજે તમામ શપથ લેનારા બધા સાથીદારોને અભિનંદન આપું છું અને તેમના મંત્રી પદના કાર્યકાળ માટે ખૂબ ખૂબ શુભકામના પાઠવું છું. અમે લોકોની આકાંક્ષાઓ પૂર્ણ કરવા અને મજબૂત અને સમૃદ્ધ ભારત નિર્માણ માટે કામ ચાલુ રાખીશું. #
પ્રધાનમંત્રીએ સુજીત વિલ્સનના સફળ બચાવ માટે પ્રાર્થના કરી

પ્રધાનમંત્રી શ્રી નરેન્દ્ર મોદીએ શ્રી સુજીત વિલ્સનના સફળ બચાવ માટે પ્રાર્થના કરી હતી. પ્રધાનમંત્રીએ કહ્યું હતું કે સુજીતને બચાવવા માટે ચાલી રહેલા પ્રયાસો માટે એમણે તમિલનાડુના મુખ્યમંત્રી ડૉ. એડાપ્પડી પલાનીસામી સાથે વાત કરી છે. એમણે કહ્યું હતું કે વિલ્સનની સુરક્ષા સુનિશ્ચિત કરવા માટે દરેક સંભવ પ્રયાસ કરવામાં આવી રહ્યાં છે.
પ્રધાનમંત્રીએ જમ્મુ અને કાશ્મીરના રિયાસીમાં માર્ગ અકસ્માતમાં જાનહાનિ અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જમ્મુ અને કાશ્મીરના રિયાસીમાં માર્ગ અકસ્માતમાં જાનહાની અંગે શોક વ્યક્ત કર્યો હતો. પ્રધાનમંત્રીએ કહ્યું કે, જમ્મુ અને કાશ્મીરના રિયાસીમાં કમનસીબ અકસ્માતમાં પોતાના આપ્તજનોના જીવ ગુમાવનારાઓ પ્રત્યે મારી સંવેદનાઓ. ઈજાગ્રસ્તો માટે પ્રાર્થના.
મધ્યપ્રદેશ, મણિપુર અને પશ્ચિમ બંગાળના રાજ્યપાલો પ્રધાનમંત્રી શ્રીને મળ્યા

મધ્યપ્રદેશના રાજ્યપાલ શ્રી મંગુભાઈ પટેલ, મણિપુરના રાજ્યપાલ શ્રી લા. ગણેશન અને પશ્ચિમ બંગાળના રાજ્યપાલ શ્રી જગદીપ ધનકરે આજે નવી દિલ્હીમાં પ્રધાનમંત્રી શ્રી નરેન્દ્ર મોદી સાથે મુલાકાત કરી.
પ્રધાનમંત્રીએ મહાત્મા ગાંધી અને રાષ્ટ્ર માટે પોતાના જીવનનું બલિદાન આપનારા શહીદોને શ્રદ્ધાંજલિ અર્પી

પ્રધાનમંત્રી શ્રી નરેન્દ્ર મોદીએ મહાત્મા ગાંધી અને દેશ માટે પોતાના જીવનનું બલિદાન આપનારા તમામ શહીદોને પોતાની શ્રદ્ધાંજલિ અર્પિત કરી હતી. મહાત્મા ગાંધીને શ્રદ્ધાંજલિ આપતાં પ્રધાનમંત્રીએ કહ્યું – પૂજ્ય બાપુની પૂણ્યતીથિ નિમિત્તે તેમને શત શત નમન. રાષ્ટ્ર માટે પોતાના જીવનનું બલિદાન આપનારા તમામ શહીદોના પરાક્રમનું સ્મરણ કરીને પ્રધાનમંત્રીએ કહ્યું કે તેમનું બલિદાન આપણી સ્મૃતિઓમાં અંકિત છે.
મંત્રીમંડળે ‘બાળકોના મફત અને ફરજિયાત શિક્ષણ કાયદા, 2009’ના સુધારાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કન્દ્રીય મંત્રીમંડળે બાળકોના નિઃશુલ્ક અને ફરજિયાત શિક્ષણના અધિકારના (આરટીઇ) ધારા, 2009માં સુધારાને મંજૂરી આપી છે. આ સુનિશ્ચિત કરશે કે 31 માર્ચ, 2015ના રોજ તમામ શિક્ષકોને 31 માર્ચ, 2019 સુધી ચાર વર્ષ માટે આ પ્રકારની તાલીમ માટે વિસ્તૃત સમયગાળા સુધી શૈક્ષણિક સત્તામંડળ દ્વારા સૂચિત લઘુતમ લાયકાત મેળવવી પડશે. આ તાલીમ ન મેળવેલા પ્રાથમિક શિક્ષકોને તેમની તાલીમ પૂર્ણ કરવા સક્ષમ બનાવશે તથા સુનિશ્ચિત કરશે કે દેશમાં પ્રાથમિક સ્તરે તમામ શિક્ષકો લાયકાતના લઘુતમ ધારાધોરણો ધરાવે છે. આ સુનિશ્ચિત પણ કરશે કે તમામ શિક્ષકોએ શિક્ષણની જરૂરી લાયકાતના ધારાધોરણો તરીકે લઘુતમ લાયકાત હાંસલ કરવી પડશે. આ શિક્ષકો, શૈક્ષણિક પ્રક્રિયાઓ અને બાળકોના અભ્યાસના પરિણામોની સંપૂર્ણ ગુણવત્તામાં પરિણમશે. આ પ્રાથમિક શિક્ષણની ગુણવત્તામાં સુધારા પર સરકારના મહત્વને પ્રતિપાદિત કરશે. પૃષ્ઠભૂમિઃ બાળકોના મફત અને ફરજિયાત શિક્ષણના અધિકાર (આરટીઇ)નો કાયદો, 2009 1 એપ્રિલ, 2010થી લાગુ પડશે. તેમાં 6થી 14 વર્ષની વયજૂથમાં દરેક બાળકને મફત અને ફરજિયાત પ્રાથમિક શિક્ષણનો માર્ગ પ્રશસ્ત કરવામાં આવ્યો છે. આ કાયદાની જોગવાઈ 23(2)ના પ્રાવધાન ચોક્કસ કરે છે કે આ કાયદાની શરૂઆત સમયે આરટીઇ કાયદા હેઠળ સૂચિત લઘુતમ ધારાધોરણો ન ધરાવતા તમામ શિક્ષકોને 31 માર્ચ, 2015થી પાંચ વર્ષના ગાળાની અંદર આ લાયકાત સંપાદિત કરવાની જરૂર છે. જોકે કેટલીક રાજ્ય સરકારોએ જણાવ્યું છે કે પ્રાથમિક સ્તરે 66.41 લાખ શિક્ષકોમાંથી 11.00 લાખ શિક્ષકોએ હજુ પણ તાલીમ મેળવેલી નથી (તેમાંથી 5.2 લાખ શિક્ષકો સરકારી અને સહાય મેળવતી શાળાઓના છે તથા 5.98 લાખ શિક્ષકો ખાનગી શાળાના છે). તમામ શિક્ષકો શૈક્ષણિક સત્તામંડળ દ્વારા સૂચિત લઘુતમ લાયકાત મેળવે એ સુનિશ્ચિત કરવા આરટીઇ ધારા, 2009માં યોગ્ય સુધારો કરવાની જરૂર છે, જેથી આ પ્રકારની તાલીમનો ગાળો ચાર વર્ષ સુધી એટલે કે 31 માર્ચ, 2019 સુધી લંબાય.
અફઘાનિસ્તાનમાં પ્રવર્તમાન સ્થિતિ પર એસસીઓ-સીએસટીઓ આઉટરિચ સમિટમાં પ્રધાનમંત્રીના સંબોધનનો મૂળપાઠ

મહામહિમો, સૌપ્રથમ અફઘાનિસ્તાનમાં પ્રવર્તમાન સ્થિતિ પર એસસીઓ અને સીએસટીઓ વચ્ચે વિશેષ બેઠકનું આયોજન કરવા બદલ રાષ્ટ્રપતિ રહમોનનો આભાર માનીને શરૂઆત કરું છું. અફઘાનિસ્તાનમાં તાજેતરમાં ઘટેલા ઘટનાક્રમની અમારા જેવા પડોશી દેશો પર મોટી અસર થશે. અને આ કારણે આ સમસ્યા પર ધ્યાન કેન્દ્રિત કરવા અને એનું સમાધાન કરવા આપણે એકબીજાનો સાથસહકાર આપવાની જરૂર છે. આ સંદર્ભમાં આપણે ચાર મુદ્દાઓ પર ધ્યાન કેન્દ્રિત કરવું પડશે. પ્રથમ મુદ્દો છે – અફઘાનિસ્તાનમાં સત્તાનું હસ્તાંતરણ સર્વસમાવેશક નથી અને આ કામગીરી વાટાઘાટ વિના થઈ છે. એનાથી નવી વ્યવસ્થાની સ્વીકાર્યતા વિશે અનેક પ્રશ્રો ઊભા થયા છે. અફઘાન સમાજના તમામ વર્ગોનું પ્રતિનિધિત્વ પણ મહત્વપૂર્ણ છે, જેમાં મહિલાઓ અને લઘુમતી સમુદાયો સામેલ છે. એટલે આ જરૂરી છે કે, આ પ્રકારની નવી વ્યવસ્થાની માન્યતા પર નિર્ણય સંયુક્ત વૈચારિકપ્રક્રિયા અને ઉચિત મનોમંથન કર્યા પછી લેવો આવશ્યક છે. ભારત આ મુદ્દા પર સંયુક્ત રાષ્ટ્રની કેન્દ્રવર્તી ભૂમિકાને ટેકો આપશે. બીજો મુદ્દો છે – જો અફઘાનિસ્તાનમાં અસ્થિરતા અને કટ્ટરવાદ પ્રવર્તશે, તો એનાથી સમગ્ર દુનિયામાં આતંકવાદ અને રૂઢિવાદી વિચારસરણીને પ્રોત્સાહન મળશે. અન્ય આત્યંતિક જૂથોને હિંસાના માર્ગે સત્તામાં આવવા પણ પ્રોત્સાહન મળી શકે છે. આપણે તમામ દેશો અગાઉ આતંકવાદનો ભોગ બની ગયા છીએ. એટલે સંયુક્તપણે આપણે અફઘાનિસ્તાનના વિસ્તારનો ઉપયોગ અન્ય કોઈ પણ દેશમાં આતંકવાદ ફેલાવવા માટે ન થાય એ સુનિશ્ચિત કરવું પડશે. એસસીઓના સભ્ય દેશોએ આ મુદ્દા પર કડક અને સંમત નિયમો વિકસાવવા જોઈએ. ભવિષ્યમાં આ નિયમો આંતરરાષ્ટ્રીય સ્તરે આતંકવિરોધી સાથસહકાર માટે આદર્શરૂપ બની શકે છે. આ નિયમો આતંકવાદ પ્રત્યે ઝીરો સહિષ્ણુતાના સિદ્ધાંત પર આધારિત હોવા જોઈએ. આ આંતરરાષ્ટ્રીય આતંકવાદ અને એને નાણાકીય ટેકો આપવા જેવી પ્રવૃત્તિઓની આચારસંહિતા બનવી જોઈએ અને એના અમલીકરણ માટે એક વ્યવસ્થા ઊભી કરવી પડશે. મહામહિમો, અફઘાનિસ્તાનમાં તાજેતરના ઘટનાક્રમ સાથે સંબંધિત ત્રીજો મુદ્દો છે – નશીલા દ્રવ્યોનો અનિયંત્રિત પ્રવાહ, ગેરકાયદેસર શસ્ત્રોની દાણચોરી અને માનવીય તસ્કરી. અફઘાનિસ્તાનમાં મોટી સંખ્યામાં આધુનિક શસ્ત્રો છે. આ કારણે સંપૂર્ણ વિસ્તારમાં અસ્થિરતા ફેલાવવાનું જોખમ ઊભું થશે. એસસીઓની આરએટીએસ વ્યવસ્થા આ પ્રવાહ પર નજર રાખવા રચનાત્મક ભૂમિકા ભજવી શકે છે અને માહિતીની વહેંચણી વધારી શકે છે. આ મહિનાથી ભારત એસસીઓ-આરએટીએસની પરિષદની અધ્યક્ષતા કરી રહ્યું છે. અમે આ વિષય પર વ્યવહારિક સાથસહકાર આપવા માટે દરખાસ્તો બનાવી છે. ચોથા મુદ્દો વધારે ગંભીર છે અને એ છે – અફઘાનિસ્તાનમાં માનવતાની કટોકટી. નાણાકીય અને વેપારી પ્રવાહોમાં વિક્ષેપ ઊભો થવાથી અફઘાનના લોકોની વિવિધ પ્રકારની આર્થિક વંચિતતા વધી રહી છે. સાથે સાથે કોવિડનો પડકાર પણ તેમના માટે તણાવનું કારણ છે. અફઘાનિસ્તાનના વિકાસ અને માનવીય સહાયમાં ઘણા વર્ષોથી ભારત વિશ્વસનીય ભાગીદાર છે. માળખાગત ક્ષેત્રથી લઈને શિક્ષણ, આરોગ્ય અને ક્ષમતાવર્ધનથી લઈને દરેક ક્ષેત્રમાં અમે અફઘાનિસ્તાનના દરેક ભાગમાં અમારું પ્રદાન કરી રહ્યાં છીએ. અત્યારે પણ અમે અમારા અફઘાન મિત્રોને ખાદ્ય ચીજવસ્તુઓ, દવાઓ વગેરે પ્રદાન કરવા આતુર છીએ. આપણે એ સુનિશ્ચિત કરવા એકમંચ પર આવવું પડશે કે, અફઘાનિસ્તાનમાં માનવતાના ધોરણે સહાય વિના વિક્ષેપ પહોંચે. મહામહિમો, અફઘાન અને ભારતના લોકો સદીઓથી વિશેષ મૈત્રીપૂર્ણ સંબંધો ધરાવે છે. અફઘાન સમાજને દરેક પ્રાદેશિક કે આંતરરાષ્ટ્રીય પહેલમાં ભારત સંપૂર્ણપણે સાથસહકાર આપશે. ધન્યવાદ.
પ્રધાનમંત્રીએ બિમ્સ્ટેકની 20મી વર્ષગાંઠ પર સભ્ય દેશોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ બિમ્સ્ટેક (બહુક્ષેત્રીય ટેકનિકલ અને આર્થિક સહકાર માટે બંગાળની ખાડીમાં સ્થિત દેશોની પહેલ)ની 20મી વર્ષગાંઠ પર બિમ્સ્ટેક દેશોને અભિનંદન આપ્યા છે. પ્રધાનમંત્રીએ કહ્યું કે, “આજે વિશેષ દિવસ છે – આપણે બિમ્સ્ટેકની 20મી વર્ષગાંઠ ઉજવીએ છીએ. તમામ બિમ્સ્ટેક દેશોને મારી શુભેચ્છા. બિમ્સ્ટેક પ્રાદેશિક સહકાર માટે સ્વાભાવિક મંચ છે. બિમ્સ્ટેક પરિવાર શાંતિ અને વિકાસના જોડાણ માટે કટિબદ્ધ છે.”
જાપાનની મુલાકાત દરમિયાન પ્રધાનમંત્રીનાં પ્રેસ નિવેદનનો મૂળપાઠ

પ્રધાનમંત્રી અને મારાં ઘનિષ્ઠ મિત્ર આબેજી, પ્રતિષ્ઠિત પ્રતિનિધિઓ, મિત્રો, નમસ્તે! કોન્નચિવા! અહીં ટોક્યોમાં અને આ અગાઉ યામાનાશીમાં અને પોતાનાં ઘરમાં આબે સાને મારું જે આત્મીયતા સાથે સ્વાગત કર્યું એણે મારી જાપાનની આ યાત્રાની સફળતાને વધારે અવિસ્મરણીય બનાવી દીધી છે. જાપાનમાં પૂર્વ અને પશ્ચિમની સભ્યતાઓનાં સર્વશ્રેષ્ઠ પાસાઓનો સંગમ થાય છે. આ એ જ મહાન દેશ છે, જેણે શીખવ્યું છે કે, માનવજાતિનાં વિકાસનો માર્ગ પ્રાચીનતા અને આધુનિકતા વચ્ચે સંઘર્ષનો નથી, પણ એનાં સહઅસ્તિત્વ અને સર્જનનો છે. નવાનું સ્વાગત અને જૂનાનું સન્માન – આ જાપાનની વિશ્વ સભ્યતાને મુખ્ય ભેટ છે. સાથે સાથે ભારત અને જાપાન વચ્ચે એક મહત્ત્વપૂર્ણ સમાનતા પણ છે.
મંત્રીમંડળે તાઈપેઈમાં ઇન્ડિયા-તાઈપેઈ એસોસિયેશન અને ભારતમાં તાઈપેઈ આર્થિક અને સાંસ્કૃતિક કેન્દ્ર વચ્ચે દ્વિપક્ષીય રોકાણ સંધિ પર હસ્તાક્ષર કરવા મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે તાઈપેઈમાં ઇન્ડિયા તાઈપેઈ એસોસિયેશન (આઈટીએ) અને ભારતમાં તાઈપેઈ આર્થિક અને સાંસ્કૃતિક કેન્દ્ર (ટીઈસીસી) વચ્ચે દ્વિપક્ષીય રોકાણ સંધિ (બીઆઈએ) પર હસ્તાક્ષર કરવાની મંજૂરી આપી દીધી છે. બીઆઈએ દ્વારા બંને પક્ષોની વચ્ચે રોકાણનો પ્રવાહ વધારવાની શક્યતા છે. તે આઈટીએ અને ટીઈસીસી વચ્ચે પારસ્પરિક આધાર પર રોકાણને યોગ્ય સુરક્ષા પૂરી પાડશે. બીઆઈએ અનુકૂળતાના સ્તરને વધારશે અને રોકાણકારોને રોકાણને લગતી બાબતોમાં સમાનતા અને યોગ્ય સ્તરની અનુકુળતાની ખાતરી આપી તેમજ તેમને સુયોગ્ય રોકાણ માટેનું વાતાવરણ પૂરું પાડીને તેમનો આત્મવિશ્વાસ વધારશે. આ પ્રોજેક્ટ ભારતને પ્રાથમિકતાવાળા સીધા વિદેશી મૂડી રોકાણ (એફડીઆઈ) માટેના ગંતવ્ય સ્થાન તરીકે સ્થાપિત કરવામાં મદદ કરશે.
ભારતને ખેલકૂદના ભવિષ્ય માટે તૈયાર કરવા અંગે શ્રી અનુરાગસિંહ ઠાકુર લખે છે

પીમઓએ કેન્દ્રીય યુવા મામલાઓ અને રમતગમત અને માહિતી તથા પ્રસારણ મંત્રી શ્રી અનુરાગસિંહ ઠાકુરનો એક લેખ શેર કર્યો છે. આ લેખ ભારતને એક ખેલ ભવિષ્ય માટે તૈયાર કરવાની વાત કરે છે. પીએમઓએ ટ્વીટ કર્યુઃ “કેન્દ્રીય મંત્રી શ્રી @ianuragthakur ભારતને એક ખેલ ભવિષ્ય માટે તૈયાર કરવા વિશે લખે છે.” …
પ્રધાનમંત્રીએ કાબુલમાં આંતકી હુમલાની ભારે નિંદા કરી

પ્રધાનમંત્રી શ્રી નરેન્દ્ર મોદીએ કાબુલમાં આંતકી હુમલાની ભારે નિંદા કરી હતી. પ્રધાનમંત્રીએ અફઘાનિસ્તાનની સરકાર અને તેના લોકોની ત્રાસવાદ સામેની તેમની લડતમાં મજબૂત ટેકો પણ વ્યક્ત કર્યો હતો. પ્રધાનમંત્રીએ કહ્યું હતું કે, “કાબુલમાં આંતકી હુમલાની ભારે નિંદા કરું છું. મારું હૃદય ભોગ બનેલાઓના પરિવારોની સાથે છે. અફઘાનિસ્તાનની સરકાર અને ત્યાંના લોકોની ત્રાસવાદ સામેની તેમની લડાઈમાં અમારો મજૂબત ટેકો છે.”
પ્રધાનમંત્રી શ્રી 15 એપ્રિલે ભુજમાં કે. કે. પટેલ સુપર સ્પેશિયાલિટી હોસ્પિટલ રાષ્ટ્રને સમર્પિત કરશે

પ્રધાનમંત્રી શ્રી નરેન્દ્ર મોદી 15મી એપ્રિલ, 2022ના રોજ સવારે 11 વાગ્યે ગુજરાતના ભુજમાં કે.કે. પટેલ સુપર સ્પેશિયાલિટી હોસ્પિટલને વીડિયો કોન્ફરન્સિંગ દ્વારા રાષ્ટ્રને સમર્પિત કરશે. આ હોસ્પિટલનું નિર્માણ શ્રી કચ્છી લેઉઆ પટેલ સમાજ, ભુજ દ્વારા કરવામાં આવ્યું છે. કચ્છની આ પ્રથમ ચેરિટેબલ સુપર સ્પેશિયાલિટી હોસ્પિટલ છે. તે 200 પથારીની હોસ્પિટલ છે. તે સુપર સ્પેશિયાલિટી સેવાઓ પૂરી પાડે છે જેમ કે ઇન્ટરવેન્શનલ કાર્ડિયોલોજી (કેથલેબ), કાર્ડિયોથોરાસિક સર્જરી, રેડિયેશન ઓન્કોલોજી, મેડિકલ ઓન્કોલોજી, સર્જિકલ ઓન્કોલોજી, નેફ્રોલોજી, યુરોલોજી, ન્યુક્લિયર મેડિસિન, ન્યુરો સર્જરી, જોઈન્ટ રિપ્લેસમેન્ટ અને અન્ય સહાયક સેવાઓ જેવી કે લેબોરેટરી, રેડિયોલોજી વગેરે હોસ્પિટલ પૂરી પાડે છે. આ હોસ્પિટલ તબીબી સુપર સ્પેશિયાલિટી સેવાઓ આ પ્રદેશના લોકો માટે સરળતાથી સુલભ, પોસાય તેવા ભાવે શક્ય બનાવે છે. " …
મંત્રીમંડળે નવી દિલ્હીની નેશનલ ડિફેન્સ કોલેજ અને બાંગ્લાદેશના ઢાકાની નેશનલ ડિફેન્સ કોલેજ વચ્ચે ફેકલ્ટી આદાનપ્રદાન સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિrય મંત્રીમંડળની બેઠકમાં નવી દિલ્હીની નેશનલ ડિફેન્સ કોલેજ અને બાંગ્લાદેશના ઢાકાની નેશનલ ડિફેન્સ કોલેજ વચ્ચે થયેલી ફેકલ્ટી આદાનપ્રદાન સમજૂતીને કાર્યોત્તર મંજૂરી આપવામાં આવી હતી. આ સમજૂતીનો ઉદ્દેશ નિયમિત આદાનપ્રદાન કાર્યક્રમોને સંસ્થાગત બનાવવાનો તથા બંને નેશનલ ડિફેન્સ કોલેજ વચ્ચે સ્થાયી વ્યવસ્થા સ્થાપિત કરવાનો છે, જેનો હેતુ રાષ્ટ્રીય સુરક્ષા, વિકાસ અને વ્યૂહાત્મક અભ્યાસોના ક્ષેત્રમાં પારસ્પરિક સહકાર વધારવાનો છે. બંને દેશો વચ્ચે ભૌગોલિક અને સાંસ્કૃતિક સામ્યતાને ધ્યાનમાં રાખીએ તો આતંકવાદનો સામનો કરવા જેવા ઘણા સામાન્ય પડકારો માટે સંયુક્ત કાર્યવાહી કરવાની જરૂર છે. એટલે સશસ્ત્ર દળો વચ્ચે શ્રેષ્ઠ સંકલન અને સહકારની જરૂર છે. આ બંને ટોચની સંસ્થાઓના ફેકલ્ટી સભ્યોના આદાનપ્રદાનથી સશસ્ત્ર દળોની ક્ષમતામાં વધારો કરવામાં અને પડકારોને વધુ સારી રીતે ઝીલવામાં મદદ મળશે. આ સમજૂતી વ્યૂહાત્મક અને કાર્યકારી અભ્યાસ સાથે સંબંધિત મિલિટરી એજ્યુકેશનના ક્ષેત્રમાં સહકાર વધારવા માળખું સ્થાપિત કરે છે.
કેન્દ્રીય મંત્રીમંડળનું વિસ્તરણઃ 19 નવા પ્રધાનોનો સમાવશે, રાજ્ય કક્ષાના પ્રધાન શ્રી પ્રકાશ જાવડેકરને કેબિનેટ પ્રધાન તરીકે બઢતી

આજે કેન્દ્રીય મંત્રીમંડળનું વિસ્તરણ થયું હતું, જેમાં 19 નવા રાજ્યકક્ષાના પ્રધાનોને સામેલ કરવામાં આવ્યા હતા. પર્યાવરણ, વન અને ક્લાઈમેટ ચેન્જના સ્વતંત્ર હવાલા સાથે રાજ્ય કક્ષાના કેન્દ્રીય પ્રધાન શ્રી પ્રકાશ જાવડેકરને કેબિનેટ પ્રધાન તરીકે બઢતી આપવામાં આવી છે. રાષ્ટ્રપતિ શ્રી પ્રણવ મુખર્જીએ 20 પ્રધાનોને હોદ્દા અને ગોપનીયતાના શપથ લેવડાવ્યા હતા. રાષ્ટ્રપતિ ભવનના દરબાર હોલમાં આયોજિત શપથગ્રહણ સમારંભમાં ઉપરાષ્ટ્રપતિ શ્રી હામિદ અન્સારી, પ્રધાનમંત્રી શ્રી નરેન્દ્ર મોદી, કેન્દ્રીય પ્રધાનો શ્રી રાજનાથ સિંહ, શ્રી અરુણ જેટલી, શ્રી રામવિલાસ પાસવાન, શ્રી અનંત ગીતે, શ્રી સદાનંદ ગૌડા, શ્રીમતી સ્મૃતિ ઇરાની સહિત અન્ય પ્રધાનો અને મહાનુભાવો ઉપસ્થિત હતા. આજે મંત્રીમંડળમાં સામેલ થયેલા 19 પ્રધાનોમાં 10 પ્રધાનો રાજ્ય કક્ષાના છે, 15 અગાઉ સંસદ અને રાજ્યની ધારાસભાઓમાં કામગીરીનો અનુભવ ધરાવે છે, જેમાંથી 10 કેન્દ્ર અને રાજ્ય સરકારમાં પ્રધાનો અને અધિકારીઓ તરીકે કામ કરી ચૂક્યા છે. નવા પ્રધાનોમાં 9 પોસ્ટ ગ્રેજ્યુએટ (અનુસ્નાતક) અને 7 ગ્રેજ્યુએટ (સ્નાતક) છે, જેમાં 7 કાયદાશાસ્ત્રમાં ઉપાધિ ધરાવે છે, 2 બિઝનેસ ગ્રેજ્યુએટ છે અને એક ડોક્ટર છે. નવા પ્રધાનોની રૂપરેખા નીચે મુજબ છે: મંત્રીમંડળના નવા પ્રધાન: નામ: પ્રકાશ જાવડેકર
પ્રધાનમંત્રીએ પૂણેમાં સુગરકેન વેલ્યુ ચેઇન – વિઝન 2025 સુગર પર આંતરરાષ્ટ્રીય પરિષદ અને પ્રદર્શનનું ઉદ્ગાટન કર્યું

પ્રધાનમંત્રી શ્રી નરેન્દ્ર મોદીએ આજે પૂણેમાં સુગરકેન વેલ્યુ ચેઇન – વિઝન 2025 સુગર પર આંતરરાષ્ટ્રીય પરિષદ અને પ્રદર્શનનું ઉદ્ગાટન કર્યું હતું. પ્રધાનમંત્રીએ વસંતદાદા સુગર ઇન્સ્ટિટ્યૂટમાં પાકના જીવંત પ્રદર્શનની મુલાકાત પણ લીધી હતી. પ્રધાનમંત્રીએ આ પ્રસંગે કહ્યું હતું કે, આપણે વિચારવું જોઈએ કે સંશોધન આપણા ખેડૂતોને કેવી રીતે મદદ કરી શકે છે. તેમણે જણાવ્યું હતું કે, ખાંડ ક્ષેત્ર ઉપરાંત આપણે વાંસના ઉત્પાદનોને વૈશ્વિક સ્તરે સ્પર્ધાત્મક બનાવવા વિચાર કરવો જોઈએ. પ્રધાનમંત્રીએ જમીનની ઊંચી ઉત્પાદકતા પર ધ્યાન કેન્દ્રીત કરવાની અપીલ કરી હતી. તેમણે કઠોળની જરૂરિયાતોનો ઉલ્લેખ પણ કર્યો હતો અને જણાવ્યું હતું કે, કઠોળના ઉત્પાદનો માટે પણ સુનિશ્ચિત બજાર છે. પ્રધાનમંત્રીએ જણાવ્યું હતું કે, જ્યારે આપણે ખાંડ ઉદ્યોગનો વિચાર કરીએ, ત્યારે આપણે વૈશ્વિક અર્થંતત્રની અવગણના ન કરી શકીએ. પ્રધાનમંત્રીએ ખેડૂતોના હિતો જાળવવા કેન્દ્ર સરકારે લીધેલા પગલાંની રૂપરેખા આપી હતી, જેમાં સોઇલ હેલ્થ કાર્ડ, સોલર પમ્પ વગેરેની જોગવાઈ સામેલ છે. પ્રધાનમંત્રીએ કેન્દ્ર સરકારે તાજેતરમાં રૂ. 500 અને રૂ. 1000ની ચલણી નોટો પરત ખેંચવા માટે લીધેલા નિર્ણય વિશે પણ વાત કરી હતી અને ખેડૂતોને ખાતરી આપી હતી કે તેમના પર કરવેરો નહીં લાગે.
પ્રધાનમંત્રી આવતીકાલે મુંબઈ આવશે, મેઈક ઈન ઈન્ડિયા સપ્તાહનો શુભારંભ કરાવશે

આવતીકાલે પ્રધાનમંત્રી શ્રી નરેન્દ્ર મોદી મુંબઈ આવશે અને મેઈક ઈન ઈન્ડિયા સપ્તાહનો શુભારંભ કરાવશે. શ્રી નરેન્દ્ર મોદી એમએમઆરડીસી ગ્રાઉન્ડ ખાતે બ્રાંદ્રા કુર્લા કોમ્પ્લેક્સમાં મેઈક ઈન ઈન્ડિયા કેન્દ્રનું ઉદ્ઘાટન કરશે. કાર્યક્રમમાં સ્વીડનના મુખ્યમંત્રી, ફિનલેન્ડના પ્રધાનમંત્રી અને દેશ-વિદેશના અન્ય વરિષ્ઠ મહાનુભાવો ઉપસ્થિત રહેશે. પ્રધાનમંત્રી વિવિધ દેશોના વરિષ્ઠ નેતાઓ સાથે દ્વિપક્ષીય બેઠક પણ યોજશે. પ્રધાનમંત્રી વર્લીમાં એનએસસીઆઈના એક કાર્યક્રમમાં મેઈક ઈન ઈન્ડિયા સપ્તાહનું વિધવત ઉદ્ઘાટન કરશે. આ ઉપરાંત તેઓ ત્યાં એકઠા થયેલા દેશ-વિદેશના વરિષ્ઠ નેતાઓ અને ઉદ્યોગ જગતના મોવડીઓને પણ સંબોધિત કરશે. મેઈક ઈન ઈન્ડિયા સપ્તાહના કાર્યક્રમ દ્વારા આ મહત્ત્વપૂર્ણ પગલાને વેગ આપવાની કોશિષ કરવામાં આવશે અને ઉત્પાદન ક્ષેત્રે દુનિયા સમક્ષ દેશની ઉપલબ્ધિઓ દર્શાવવામાં આવશે. તેના માધ્યમ દ્વારા ભારતને ઉત્પાદન માટે પસંદગીના સ્થળ તરીકે ઉત્તેજન આપવામાં આવશે. આ અગાઉ, ગઈકાલે મુંબઈ પહોંચ્યા બાદ પ્રધાનમંત્રી બોમ્બે આર્ટ સોસાયટીના નવા બિલ્ડિંગ કોમ્પ્લેક્સના ઉદ્ઘાટન પ્રસંગે એક તકતીનું અનાવરણ પણ કરશે. આ પ્રસંગે તેઓ ત્યાં એકઠા થયેલા લોકોને પણ સંબોધન કરશે.
પ્રધાનમંત્રીએ તાશ્કંદમાં શાંઘાઈ સહયોગ સંગઠનની બેઠક દરમિયાન ચીનના પ્રમુખ શી જીન્પીંગ સાથે મુલાકાત કરી

પ્રધાનમંત્રી શ્રી નરેન્દ્ર મોદી આજે તાશ્કંદમાં શાંઘાઈ સહયોગ સંગઠન(એસસીઓ) સંમેલન દરમિયાન ચીનના પ્રમુખ શી જીન્પીંગને મળ્યા હતા. પ્રમુખ શીએ એસસીઓમાં ભારતના પ્રવેશને આવકાર્યો અને કહ્યું કે આનાથી એસસીઓ મજબુત થશે. પ્રધાનમંત્રી મોદીએ એસસીઓમાં ભારતના સભ્યપદને ટેકો આપવા બદલ ચીનના પ્રમુખ શીનો આભાર વ્યક્ત કર્યો હતો. ત્યારબાદ પ્રધાનમંત્રીએ ન્યુક્લીઅર સપ્લાયર્સ ગ્રુપમાં ભારતના સભ્યપદ અંગે ચર્ચા કરવા માટે આયોજિત એનએસજીના પૂર્ણ સત્રમાં વાતચીત કરી. પ્રધાનમંત્રીએ ભારતના આવેદનનું નિષ્પક્ષ અને વસ્તુનિષ્ઠ મુલ્યાંકન કરવા તેમજ ભારતના મેરીટને આધારે નિર્ણય કરવા માટે ચીનને વિનંતી કરી. તેમણે કહ્યું કે સિઓલમાં ઉભરી રહેલી સહમતિમાં ચીને યોગદાન આપવું જોઈએ.
પ્રધાનમંત્રીએ 49મી રાજ્યપાલોની પરિષદના ઉદઘાટન સત્રને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે રાષ્ટ્રપતિ ભવન ખાતે રાજ્યપાલોની 49મી પરિષદના ઉદઘાટન સત્રને સંબોધન કર્યું હતું. પ્રધાનમંત્રીએ એ વિષય પર વિસ્તૃત ચર્ચા કરી કે કઈ રીતે રાજ્યપાલોએ તેમના બહોળા અનુભવનો જીવનના વિવિધ તબક્કાઓમાં મહત્તમ ઉપયોગ કરવો જોઇએ કે જેથી કરીને લોકો વિવિધ કેન્દ્રીય વિકાસ યોજનાઓ અને પહેલોનો વધુમાં વધુ લાભ ઉઠાવી શકે. તેમણે કહ્યું કે રાજ્યપાલોની સંસ્થા દેશના સમવાયીતંત્ર અને બંધારણીય માળખામાં મહત્વની ભૂમિકા ધરાવે છે. તેમણે કહ્યું કે એવા રાજ્યોના રાજ્યપાલો કે જ્યાં મહત્વાકાંક્ષી આદિવાસી સમુદાયની સંખ્યા વધુ છે ત્યાં સાથે એ બાબતની ખાતરી કરી શકે છે કે આદિવાસી સમુદાયને શિક્ષણ, રમતગમત અને નાણાકીય સમાવેશીતાના ક્ષેત્રમાં સરકારી પહેલોમાંથી લાભ પ્રાપ્ત થઈ શકે. તેમણે કહ્યું કે આદિવાસી સમુદાયે સ્વતંત્રતા ચળવળમાં મહત્વની ભૂમિકા અદા કરી છે અને ડિજિટલ સંગ્રહાલયોનાં માધ્યમથી તેમનું સન્માન થવું જોઈએ અને ભાવી પેઢી માટે તેમની સાચવણી થવી જોઈએ. પ્રધાનમંત્રીએ એ બાબત નોંધી કે રાજ્યપાલો એ વિશ્વવિદ્યાલયોનાં કુલાધિપતિ પણ છે. તેમણે કહ્યું કે 21 જૂનના રોજ આંતરરાષ્ટ્રીય યોગ દિવસને યુવાનો વચ્ચે યોગ અંગે વધુ જાગૃતિ કેળવવા માટેના એક અવસર તરીકે ઉપયોગ કરી શકાય તેમ છે. એ જ રીતે, તેમણે ભારપૂર્વક જણાવ્યું કે વિશ્વવિદ્યાલયો પણ મહાત્મા ગાંધીની 150મી જન્મ જયંતીની ઉજવણી માટે કેન્દ્રીય ભૂમિકા નિભાવી શકે તેમ છે. પ્રધાનમંત્રી રાષ્ટ્રીય પોષણ અભિયાન, ગામડાઓનું વિદ્યુતીકરણ અને મહત્વાકાંક્ષી જિલ્લાઓમાં વિકાસના માપદંડો જેવા વિકાસના મહત્વના વિષયોનો પણ પ્રધાનમંત્રીએ ઉલ્લેખ કર્યો હતો. તેમણે સૂચન કર્યું કે રાજ્યપાલો વિદ્યુતીકરણના ત્વરિત ફાયદાઓ અંગે જાણવા માટે કેટલાક તાજેતરમાં વિદ્યુતીકરણ પામેલા ગામડાઓની મુલાકાત પણ લઇ શકે છે. તેમણે કહ્યું કે તાજેતરના 14મી એપ્રિલથી શરુ થયેલ ગ્રામ સ્વરાજ અભિયાન દરમિયાન 16,000થી વધુ ગામડાઓમાં સરકારની મુખ્ય સાત યોજનાઓને સંપૂર્ણ રીતે અમલમાં મુકવામાં આવી. તેમણે કહ્યું કે આ ગામડાઓ જન ભાગીદારીના માધ્યમથી સાત સમસ્યાઓથી મુક્ત થયા છે. તેમણે કહ્યું કે ગ્રામ સ્વરાજ અભિયાન હવે 15મી ઓગસ્ટની લક્ષ્યાંકિત તારીખ સાથે વધુ 65,000 ગામડાઓમાં વિસ્તૃત થઇ રહ્યું છે. પ્રધાનમંત્રીએ સૂચન કર્યું કે રાજ્યપાલોની 50મી પરિષદનું આયોજન પણ તાત્કાલિક શરુ કરી દેવામાં આવે. આ પ્રયત્ન વડે આ વાર્ષિક કાર્યક્રમને વધુ ઉત્પાદક બનાવવા પર ધ્યાન કેન્દ્રીત થવું જોઈએ.
પ્રધાનમંત્રીએ ડૉ. શ્યામા પ્રસાદ મુખરજીને તેમની જયંતિ નિમિત્તે શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ ડૉ. શ્યામા પ્રસાદ મુખરજીને આજે તેમની જયંતિ નિમિત્તે શ્રદ્ધાંજલિ અર્પણ કરી. એક ટ્વિટમાં પ્રધાનમંત્રીએ કહ્યું કે, "હું ડૉ. શ્યામા પ્રસાદ મુખરજીને તેમની જયંતિ નિમિત્તે નમન કરું છું. તેમના ઉમદા આદર્શો આપણા દેશભરના લાખો લોકોને પ્રેરિત કરે છે. ડૉ. મુખરજીએ પોતાનું જીવન ભારતની એકતા અને પ્રગતિ તરફ સમર્પિત કર્યું. તેમણે પોતાને એક ઉલ્લેખનીય વિદ્વાન અને બૌદ્ધિક રૂપે પણ પ્રતિષ્ઠિત કર્યા."
પ્રધાનમંત્રીએ પંડિત જવાહરલાલ નેહરુને તેમની પુણ્યતિથિ પર શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ ભારતના પ્રથમ પ્રધાનમંત્રી પંડિત જવાહરલાલ નેહરુજીને તેમની પુણ્યતિથિ પર શ્રદ્ધાંજલિ આપી છે. એક ટ્વીટમાં, પ્રધાનમંત્રી કહ્યું; "પંડિત જવાહરલાલ નેહરુજીને તેમની પુણ્યતિથિ પર શ્રદ્ધાંજલિ."
પ્રધાનમંત્રીએ પેરાલિમ્પિક્સ ગેમ્સની શરૂઆત પર ભારતીય ટુકડીને શુભેચ્છાઓ પાઠવી હતી

પ્રધાનમંત્રી શ્રી નરેન્દ્ર મોદીએ ટોક્યોમાં પેરાલિમ્પિક્સ ગેમ્સની શરૂઆત પર ભારતીય ટુકડીને શુભેચ્છા પાઠવી છે. એક ટ્વિટમાં પ્રધાનમંત્રીએ કહ્યું; "જયારે @
મંત્રીમંડળે ઇન્ડોનેશિયા અને કિર્ગીઝ પ્રજાસત્તાક સાથે યુવા અને રમતગમતની બાબતોમાં સહકાર સ્થાપિત કરવા થયેલા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી મંત્રીમંડળની બેઠકમાં ભારત અને વિવિધ દેશો વચ્ચે થયેલા સમજૂતીકરારો (એમઓયુ)ને મંજૂરી આપી હતી, જે ભારત અનેઃ (1) ઇન્ડોનેશિયા વચ્ચે યુવાનો અને રમતગમતની બાબતોમાં સહકાર સ્થાપિત કરવા થઈ છે, અને (2) કિર્ગીઝ પ્રજાસત્તાક વચ્ચે યુવા પેઢીના વિકાસના ક્ષેત્રમાં સહકાર સ્થાપિત કરવા થઈ છે. આ એમઓયુ ઇન્ડોનેશિયા અને કિર્ગીઝ પ્રજાસત્તાક સાથે યુવા પેઢી સાથે સંબંધિત આદાનપ્રદાન કાર્યક્રમોનું આયોજન તથા યુવા પેઢી અને રમતગમત સાથે સંબંધિત અન્ય બાબતોમાં સહકાર સ્થાપિત કરવાની બાબત પ્રશસ્ત કરે છે. આંતરરાષ્ટ્રીય યુવા આદાનપ્રદાન કાર્યક્રમો યુવા પેઢી વચ્ચે વિચારો, મૂલ્યો અને સંસ્કૃતિના આદાનપ્રદાનને પ્રોત્સાહન આપે છે તથા યુવા પેઢી વચ્ચે આંતરરાષ્ટ્રીય પરિપ્રેક્ષ્યને વિકસાવવામાં મદદ કરે છે. ઉપરાંત આ કાર્યક્રમો બંને દેશો વચ્ચે શાંતિ અને સમજણને પ્રોત્સાહન આપે છે તથા મૈત્રીપૂર્ણ સંબંધોને મજબૂત કરે છે. યુવા પેઢી સાથે સંબંધિત બાબતો અને રમતગમત સાથે સંબંધિત બાબતોમાં સહકારથી યુવા પેઢીના વિકાસમાં મદદ પણ મળે છે અને ભાગીદાર દેશોમાં રમતગમતને પ્રોત્સાહન મળે છે. યુવા પેઢી અને રમતગમતના ક્ષેત્રમાં દ્વિપક્ષીય આદાનપ્રદાન કાર્યક્રમોમાંથી પ્રાપ્ત લાભો તમામ યુવાનોને તેમની જ્ઞાતિ, ધર્મ અને જાતિને ધ્યાનમાં લીધા વિના સમાન રીતે ઉપલબ્ધ થશે. યુવા પેઢીના આદાનપ્રદાન અને અન્ય કાર્યક્રમોમાં સહભાગીદારી માટે યુવાનોની પસંદગી હેતુલક્ષી અને પારદર્શક રીતે થશે તથા એમઓયુ હેઠળના કાર્યક્રમોના પરિણામો જાહેર જનતાની ચકાસણી માટે ઉપલબ્ધ થશે. યુવા પેઢીના આદાનપ્રદાન અને અન્ય કાર્યક્રમો યુવા પેઢી વચ્ચે આંતરરાષ્ટ્રીય પરિપ્રેક્ષ્ય વિકસાવવા તથા તેમની જાણકારી અને કુશળતા વધારવા માટે મદદરૂપ થશે.